Theodora IV av Flynn

**Theodora IV av Flynn** (født **Theodora Lucia Ewald**) var en avalonsk dronning av Flynn i årene før Nerseus I samlet Avalon. Hun var datteren av Farvaldr II og Juliana I av Flynn, og dermed søsteren til Juliana Theodora, Catherine, Anne-Vallery og Henrietta Ewald. Sammen med ektemannen Aaron-John Chesterfield – som tok navnet Symeon II – fikk hun ni barn, hvorav sønnene Farvaldr, Norville og Vragi Ewald nådde voksen alder.

Grunnet hennes vonde forhold med sine tre yngste søstre, og henrettelsen hun foretok seg overfor dem, ble hun i sin ettertid husket som **Theodora Pyroman**. Hennes gjenlevende søster, ble kjent som Juliana Brennemerke. Sammen, blir de to kvinnene husket som **Blodsild-søstrene**.

## ***Biografi***

### **Temming**

* Blod

Som kronprinsesse av Flynn, var Theodora nødt til å kunne beherske den temmingen som hun var gitt av foreldrene sine. Som blodtemmer, hadde hun muligheten til konsumere store mengder blod uten å ta store indre skader hvis hun også slapp ut like store mengder blod på andre måter. Dette førte til at hun kunne leve lengre liv, og hvilket også førte til at hun selv kom så sent på tronen – da faren hennes ble 73 år, og moren 70.

### **Tidlig liv**

Som Farvaldr IIs datter, hadde hun i teorien ikke krav på tronen fra fødselen av. Foreldrene prøvde desperat å komme med en mannlig arving, da det var blitt en tradisjon at prinsene ville bli de neste monarkene. Allikevel, etter et likekjønnet ekteskap uten arvinger mellom Ualan Leutguard og en adelsmann tok slutt, gikk setet ridder av Alessia til Ualans niese: May II. Den prekære saken om en sønn til tronen, var allmenn kjent blant både allmue og adel, og May foreslo for kongen at kvinner også kunne arve adelsseter – og kongen utvidet dette forslaget til at kvinner kunne fungere som arvinger til tronen. Dette sikret Theodora tronen når foreldrene døde, men økte samtidig trusselen for å bli felt av søstrene sine.

### **Søsterkonflikt**

Theodoras søstre var kjente som notoriske gribber når det gjaldt makt – bare Juliana Theodora så nytten i å holde sin egen søster på tronen, ettersom hun da kunne være sikker på å enten leve luksuriøst eller med en høytstående mann.

Theodoras yngre søstre prøvde derimot å kaste både hun og Juliana Theodora av tronen. De gikk inn i familiehistorien, og klekket ut en plan ved å bruke tankegangen til Felix og Elena Ewald. Hadde de allikevel studert den nøyere, ville de visst hvordan det endte med dem. Kronprinsessen og Juliana Theodora avdekket komplottet og fikk søstrene brent på bål. På denne måten tjente prinsessene tilnavene Theodora Pyroman og Juliana Brennemerke. Trass de nedsettende tilnavnene som søstrene tjente, ble de godt gifte: Theodora med den vordende Symeon II, og Juliana Theodora med Cassius Gregorius, greve av av Olwyn-upon-Streisand. Søstrene skilte lag, og Theodora begynte å tenke på hvordan hun kunne styre landet best mulig.

### **Omforming av Rådet**

Da begge foreldrene var døde – moren i 512, og faren i 518 – var Theodora 42 år og allerede mor til sine ni barn. Allikevel, kun tre av sønnene var i live. Hun ble Theodora IV av Flynn, kjent som Theodora Pyroman. Hun handlet raskt: Flynn var på randen av økonomisk kollaps, og hun valgte å distansere kongehusets tilknytninger til Rådet. Theodoras far hadde arrangert flere fester gjennom sin regjeringstid og etterlatt seg en bunnskrapt statskasse. Ved å kutte de tette båndene monarken hadde med Rådet, måtte hun få skattene direkte fra folket og inn i sin egen bukselomme. Rådsmedlemmene var jordeiere med flere livegne under seg, og den nye ordningen med kongehuset gjorde at de kunne ta opp lån for sine militære kampanjer. Rådspresidenten fikk økt makt blant hoffet, og kunne på denne måten sikre seg økonomiske støttespillere blant andre adelsmenn.

### **Ettermæle**

Theodora var ivrig etter å ekspandere kongeriket: den første sittende kvinnen på tronen skulle utrede store ting. Hun klarte å stabilisere landets økonomi, hvilket hun gjorde ved å ekspandere kongeriket. Hun underkastet seg større landområder, som alle kunne avkaste seg ressurser brukbare til handel mellom ridderskapene og samfunnene i dem. Dette sørget gradvis for at Rådet og kongehusets pengesekker vokste.

Allikevel, Theodora møtte motstand fra søringer som hadde våget seg inn på landet hennes. Borggrevene sørget for at militærkampanjen hennes dro ut i langdrag: de brukte en horde temmende soldater mot henne – mens hun selv var utrustet med et fåtall av dem. Derfor, for å kunne betale soldatene sine og få forsyningene til å strekke til, tok Theodora opp lån av Rådet.

På dødsleiet var Theodora neddynket i gjeld etter konfliktene mot borggrevene i øst. Gjelden hennes ville gå i arv hos sønnen, og ville bli nedbetalt flere år inn i hans regjeringstid. Kongerikets økonomi holdt seg stabil, men kongehusets var dårligere stilt.

## ***Galleri***

Theodora som dronningTheodora som kronprinsesseTheodora som spedbarn
## ***Trivia***

1. *Theodora* kommer fra det greske *Θεοδωρος (Theodoros)*, hvilket betyr "gave fra gud" fra de greske elementene *θεος (theos)* "gud" og *δωρον (doron)* "gave".
2. *Sylviana* er en form for *Silvia*, som har sitt opphav fra *Silvius*, hvilket betyr "skog"
3. *Ewald*er komponert av de germanske elementene *ewa*"lov, norm" og *wald*"herske"
4. Tilnavnet Blodsild-søstrene er en referanse til Theodora IV og Juliana Theodoras henrettelse av søstrene sine, samt elementet de er i besittelse av: blod.